  Туспуктэм: Ижкар администрацилэн пресс-службаез Майя Бывальцева 9-тӥ куартолэзе Иж тыметлэн ярдураз 5 сюрслэсь трос адями «ZA отцов и сыновей» калык хорын кырӟаз. Соос Быдӟым Атыкай ож вакытысь, Донбассын туала ужрадъёслы сӥзем кырӟанъёсты но Россилэсь кункрезьзэ быдэстӥзы, ивортӥз кар администрацилэн пресс-службаез. « Аспӧртэм ӵектос – бадӟым калык хор Ижкарын но Удмуртилэн мукет каръёсаз улӥсьёсты куинетӥ ползэ огазея ни. Туннэ татын Быдӟым Атыкай ожысь геройёслэн пиналъёссы, нимысьтыз ожгар ужрадын быремъёслэн анайёсты но кышнооссы » Александр Бречалов, Удмуртилэн тӧроез Кылем арын сямен ик, туэ но хор тымет дуре васькон тупатъёс вылэ интыяськиз. Удмуртиысь кун филармонилэн кивалтӥсез Алексей Фомин валтэм улсын со вить кырӟанэз быдэстӥз: «Священная война», «Несокрушимая и легендарная», «Казаки», «Катюша», «Победа за нами». Кырзасьёс борды Удмуртилэн тӧроез Александр Бречалов, Ижкарлэн тӧроез Олег Бекмеметьев итӥськизы. Калык хоре Беларусьысь дышетскисьёс но пыриськизы, соос Удмуртилэн шоркараз Пинал лётчикъёслэн школаенызы тупанкыл улсын лыктӥзы. « Куке хор «Катюшаез» быдэстӥз, ми шумпотыса сьӧразы кырӟамы. Ижкаре лыктонлы ми дасяськимы, тодӥмы, Вормон Парадэ но мукет ужрадъёсы пыриськом шуыса. Пиналъёс Быдӟым Атыкай ожлэсь историзэ мыло-кыдо дышето. Тодо, «Катюша» со вакытэ туж тодмо вал, соин ик татын, Иж тыметлэн ярдураз, со кырӟанэз шумпотыса кырӟамы » Елена Титова, Минскысь С. С. Бельченко нимо 152 номеро школалэн кивалтӥсез Тодэ вайытом, 2022-тӥ арын калык хор 5 сюрслэсь пыриськисьёсты но учкисьёсты огазеяз. Тегъёс: кырӟан ВормонНунал Ижкар  